
ROMÂNIA

JUDEŢUL TIMIŞ

MUNICIPIUL TIMIŞOARA

SERVICIUL SCOLI  SPITALE BAZE SPORTIVE
 Nr. SC2020- 3558/13.02.2020
________________________________________                      _____________________________
RAPORT  DE SPECIALITATE

Privind aprobarea organizării şi funcţionării reţelei şcolare a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2020-2021

  Având în vedere  Referatul de  aprobare  al proiectului de hotărâre  cu nr. SC2020- 3558/13.02.2020 al  Primarului Municipiului Timişoara  şi Proiectul de hotărâre aprobarea  organizării şi funcţionării reţelei  şcolare  a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2020-2021
     Facem următoarele precizări:
 Potrivit art.19,alin (4) şi art.61,  alin.(2) din Legea educatiei nationale  nr. 1/2011, actualizată,

“Pentru asigurarea accesului egal la educaţie şi formare profesională, autorităţile administraţiei publice locale, în baza avizului conform al inspectoratelor şcolare, aprobă organizarea, funcţionarea şi, după caz, dizolvarea unor structuri de învăţământ, fără personalitate juridică - ca părţi ale unei unităţi de învăţământ cu personalitate juridică - şi subordonate aceluiaşi ordonator principal de credite, în condiţiile legii.”
 “Reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare. Pentru învăţământul special liceal şi special postliceal, reţeaua şcolară se organizează de către consiliul judeţean, respectiv de către consiliile locale ale sectoarelor municipiului Bucureşti, cu consultarea partenerilor sociali şi cu avizul conform al Ministerului Educaţiei Naţionale.” 

    Conform art. 24 din Metodologia aprobată prin Ordinul nr. 5090/30.08.2019 al Ministerului Educaţiei Naţionale, organizarea reţelei şcolare a unităţilor de învăţământ preuniversitar de stat şi particular se realizează prin hotărâre a consiliului local sau, după caz, a consiliului judeţean, cu avizul conform al inspectoratului şcolar/Ministerului Educaţiei Naţionale, după caz.
   Obţinerea avizului conform este obligatorie, lipsa acestuia atrăgând nulitatea hotărârii consiliului local sau, după caz, a consiliului judeţean prin care este organizată reţeaua şcolară.
  Organizarea reţelei şcolare se realizează, în ordine, cu respectarea următoarelor etape:

   a) realizarea proiectului de reţea şcolară de către consiliul local/consiliul judeţean;
   b) transmiterea proiectului de reţea şcolară, însoţit de un raport argumentativ privind structura reţelei şcolare propuse să funcţioneze în anul şcolar următor, realizat de către consiliul local/consiliul judeţean, de către primar/preşedintele consiliului judeţean, către inspectoratul şcolar/Ministerul Educaţiei Naţionale, cu solicitarea de emitere a avizului conform, potrivit prevederilor legale;
   c) transmiterea către autorităţile administraţiei publice locale (primarul şi consiliul local, respectiv preşedintele consiliului judeţean şi consiliul judeţean) a listei unităţilor de învăţământ pentru care se acordă aviz conform, precum şi a listei unităţilor de învăţământ pentru care nu se acordă aviz conform (însoţită de un raport care conţine motivele neacordării avizului conform şi propuneri privind organizarea acestora);
   d) aprobarea, prin hotărâre a consiliului local sau, după caz, a consiliului judeţean, a reţelei şcolare pe baza avizului conform al inspectoratului şcolar/Ministerului Educaţiei Naţionale.
    Prin Hotărârea Consiliului Local nr. 591/26.11.2019 a fost  aprobat proiectul organizării şi funcţionării reţelei  şcolare a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2020-2021.   
   Prin adresa cu nr. Nr. SC2019-29635/09.12.2019, Proiectul  organizării şi funcţionării reţelei  şcolare a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2020-2021 aprobat prin   HCL nr. 591/26.11.2019   a fost  transmis  către  Inspectoratului Şcolar Judeţean Timiş şi s-a solicitat Avizul conform pentru organizarea şi funcţionarea reţelei şcolare a unităţilor de învaţământ preuniversitar de stat şi privat din Municipiul Timişoara, pentru anul şcolar 2020-2021. 
    Inspectoratul Şcolar Judeţean Timiş  prin adresa cu  nr. 16030/16.12.2019, înregistrată la Municipiul Timişoara sub nr. SC2019-33074/18.12.2019 a transmis  Avizul Conform pentru unităţile de învăţământ  preuniversitar  de stat şi particular, în vederea  organizării şi funcţionării  reţelei şcolare  de pe raza  Municipiului Timişoara, pentru  anul şcolar 2020-2021 în structura prevăzută   în anexele 1a, 1b, 2a, 2b şi anume :

1. Anexa nr 1a - Reţeaua  şcolară a unităţilor de învăţământ de stat acreditat de pe raza Municipiului Timişoara,   care  îşi  va  menţine structura din anul  şcolar 2019-2020  respectiv structura   propusă  în proiectul  de reţea  şcolară pentru anul 2020 -2021,  aprobat prin HCL 591/26.11.2019;
2.  Anexa  nr. 1b- Reţeaua  şcolară a unităţilor de învăţământ de stat autorizat  de pe raza Municipiului Timişoara,   care  îşi  va  menţine structura din anul  şcolar 2019-2020  respectiv structura   propusă  în proiectul  de reţea  şcolară pentru anul 2020 -2021,  aprobat prin HCL 591/26.11.2019;
3.  Anexa  nr. 2a – Reţeaua  şcolară a unităţilor de învăţământ particular acreditat de pe raza Municipiului Timişoara,  care a  suferit modificări  faţă de structura anului   şcolar 2019-2020  respectiv  de structura   propusă  în proiectul  de reţea  şcolară pentru anul 2020 -2021,  aprobat prin HCL 591/26.11.2019, prin includerea Scolii Primare „Wendy Kids”, ca urmare a acreditării prin OMNEN nr. 4667/31.17. 2019.
4. Anexa  nr. 2a – Reţeaua  şcolară a unităţilor de învăţământ particular autorizat  de pe raza Municipiului Timişoara,   care a  suferit modificări  faţă de structura anului   şcolar 2019-2020  respectiv de  structura   propusă  în proiectul  de reţea  şcolară pentru anul 2020 -2021, aprobat prin HCL 591/26.11.2019,  prin   excuderea  din reţea  a  unor unităţi  de învăţământ şi anume:
· Şcola Primară „Wendy Kids”, care  a fost înclusă  în reţeau şcolară a unităţilor de învăţământ particular acreditat  de pe raza Municipiului Timişoara, ca  urmare a acreditării prin OMNEN nr. 4667/31.17.2019.
·  Grădiniţa cu Program Prelungit „Kindergarten Minissa” Timişoara, Grădiniţa cu Program Prelungit „Planeta Piticilor” Timişoara, Grădiniţa cu Program Prelungit „Fluturaşul lui Bobiţă” Timişoara pentru care  Inspectoratul Şcolar Judeţean Timiş a respins acordarea Avizului Conform  datorită nerespectării Ordinului Ministerului Educaţiei Naţionale nr. 4044/2019  cu privire la  obligaţia  acestora  de a depune  solicitare la ARACIP în vederea  evaluării externe , etapă  premergătoare acreditării, în peroioada 01.09.2019- 01.12.2019, conform calendarlui  impus  de ordinal  mai sus menţionat.
     Potrivit  art. 26 alin 3) din Metodologia aprobată prin Ordinul nr.5090/09.09.2019 al Ministerului Educaţiei Naţionale, Inspectoratul Şcolar Judeţean Timiş  a comunicat  lista  unităţilor  de învăţământ pentru activităţi extraşcolare, centrele de excelenţă şi cluburile sportive şcolare din Municipiul Timişoara  prevăzute în Anexa nr. 3.
       Având în vedere prevederile legale  prezentate mai sus, apreciem că proiectul de hotărâre  privind aprobarea organizării şi funcţionării reţelei şcolare a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2020-2021, îndeplineşte  condiţiile  pentru a fi supus dezbaterii Consiliului Local.

            ŞEF SERVICIU                                                                      CONSILIER,

             Anca Lăudatu                                                                      Tamaş Gabriela

